b'\n_START_ARTICLE_\nChangeling\n_START_SECTION_\nHandling\n_START_PARAGRAPH_\nL\xc3\xb8rdag den 10. marts 1928 lovede Christine Collins (Angelina Jolie) sin s\xc3\xb8n Walter (Gaittlin Griffith) at g\xc3\xa5 i biografen. Men desv\xc3\xa6rre bliver hun ringet op fra hende arbejde telefoncentralen og de beder hende om at komme. Hun lover Walter at v\xc3\xa6re hjemme klokken 16:00, men pga. hun ikke n\xc3\xa5ede sporvognen m\xc3\xa5tte hun g\xc3\xa5 hjem. Da hun kommer hjem er Walter v\xc3\xa6k, hun tjekkede hos naboer, men han var der ikke. Hun melder det til Los Angeles politi (LAPD), hvor der har v\xc3\xa6ret problemer med korruption i lang tid. Her finder de en dreng nogle m\xc3\xa5neder efter som ligner Walter og det p\xc3\xa5st\xc3\xa5r drengen han er. Men Christine siger at det ikke er hendes s\xc3\xb8n, men kriminalinspekt\xc3\xb8r Jones (Jeffrey Donovan) insisterer p\xc3\xa5 at hun tager ham "med hjem p\xc3\xa5 pr\xc3\xb8ve". Men da hun kommer hjem finder hun nogle \xc3\xa6ndringer ved ham. Han er syv centimeter mindre end sidst og han er omsk\xc3\xa5ret. Kriminalinspekt\xc3\xb8r Jones vil ikke tro p\xc3\xa5 det, og afviser hendes klager som sludder, men pastor Gustav Briegleb (John Malkovich) tror p\xc3\xa5 hendes sag, og v\xc3\xa6lger at hj\xc3\xa6lpe hende i kampen mod politiet._NEWLINE_Efter at Christine konfronterer Jones med de fysiske uoverensstemmelser mellem "Walter" og hendes s\xc3\xb8n, sender Jones en doktor for at bes\xc3\xb8ge hende. Han fort\xc3\xa6ller Christine at "Walter" er blevet lavere fordi fordi den traumatiske oplevelser, hvor han har v\xc3\xa6ret v\xc3\xa6k fra sin mor, har for\xc3\xa5rsaget hans rygrad til at skrumpe, og derudover har den mand Walter har v\xc3\xa6ret sammen med f\xc3\xa5et ham omsk\xc3\xa5ret. En artikel i avisen antyder, at Christine en uegnet mor, der har problemer med at kende sin egen s\xc3\xb8n. Christine m\xc3\xb8des derefter med Briegleb, som fort\xc3\xa6ller hender at historien kom fra politiet, for at sv\xc3\xa6kke hendes historie om, at "Walter" ikke var hendes rigtige s\xc3\xb8n. Han fort\xc3\xa6ller hende ogs\xc3\xa5 om korruptionen i afdelingen og om de uetiske metoder der bruges over for mist\xc3\xa6nkte kriminelle. Walters l\xc3\xa6rerinde og tandlage giver Christine underskrevne breve, som fastsl\xc3\xa5r at "Walter" er en bedrager. Christine arrangerer en pressekonference hvor hun fort\xc3\xa6ller sin historie som, at den fundne "Walter" ikke er hendes s\xc3\xb8n. Kriminalinspekt\xc3\xb8r kan dog ikke finde sig i, at der drages tvivl om politiets arbejde, s\xc3\xa5 for at lukke munden p\xc3\xa5 hende s\xc3\xa6tter han Christine ind i en psykologisk anstalt. Christine f\xc3\xa5r fortalt af en anden patient Carol Dexter (Amy Ryan), at Christine er en af mange, der er indsat under politiets bestemmelser, p\xc3\xa5 den s\xc3\xa5kaldte kode 12. Doktor Steele (Denis O\'Hare) diagnosticerer Christine for se desillusioner og tvinger hende til at tage hum\xc3\xb8r-regulerende piller. Steele siger, at han vil l\xc3\xb8slade Christine, hvis hun skriver under p\xc3\xa5, at "Walter" er hendes rigtige s\xc3\xb8n. Hun n\xc3\xa6gter._NEWLINE_Kriminalbetjent Ybarra (Michael Kelly) bliver sendt ud til en kv\xc3\xa6gfarm i Wineville, Riverside County for at afhente 15-\xc3\xa5rige Sanford Clark, som skal sendes til Canada. Drengens onkel, Gordon Northcott (Jason Butler Harner), som bor p\xc3\xa5 farmen sammen med Clark flygter, da Ybarra kommer fra at afhente drengen. Clark fort\xc3\xa6ller Ybarra, at Northcott tvang ham til at hj\xc3\xa6lpe med at kidnappe og myrde omkring 20 b\xc3\xb8rn. Han identificerer derefter Walter som et af b\xc3\xb8rnene. Kriminalkommis\xc3\xa6r Jones fort\xc3\xa6ller pastor Briegleb at Christine er blevet indsat i en beskyttende forvaring pga. et mentalt sammenbrud. Jones beordrer, at Clark sendes videre til Canada, og dermed lade v\xc3\xa6re med at efterforske hans historie, men Ybarra tager Clark med ud til farmen og finder derefter gerningsstedet og beviser for de mange mord. Briegleb s\xc3\xb8rger for, at Christine bliver l\xc3\xb8sladt, ved at vise doktor Steele en avisartikel, hvor Walter menes at v\xc3\xa6re en af ofrene i Wineville-mordene. "Walter" tilst\xc3\xa5r sin falske identitet og fort\xc3\xa6ller, at hans motiv var at komme til Los Angeles for at se hans yndlingskuespiller, Tom Mix, og han udtaler desuden, at politet fortalte ham, at han skulle lyve og udgive sig for at v\xc3\xa6re Christines s\xc3\xb8n. Northcott bliver derefter fanget i Vancouver, Canada. Christine og hendes advokat (Geoff Pierson) f\xc3\xa5r en domstolkendelse til at l\xc3\xb8slade alle de indsatte kvinder, der urimeligt blev indsat af politiet._NEWLINE_P\xc3\xa5 dagen for retssagen mod politiet for deres urimelige h\xc3\xa5ndtering af Christines sag starter en k\xc3\xa6mpedemonstration ude foran Los Angeles\' r\xc3\xa5dhus. Retssagen mod politiet finder sted samtidig med retssagen mod Northcott, som er anklaget for en lang r\xc3\xa6kke mord mod forsvundne b\xc3\xb8rn. Rettet kommer frem til, at Jones og Davis (Colm Feore), som er politimester i LAPD, skal fjernes fra tjeneste, og at politiet frem over skal have retskendelser for at lukke folk inde p\xc3\xa5 anstalter. Northcott findes skyldig i mordene og id\xc3\xb8mmes d\xc3\xb8dsstraf ved h\xc3\xa6ngning. To \xc3\xa5r senere bliver hun fortalt, at Northcott gerne vil indr\xc3\xb8mme, at han dr\xc3\xa6bte Walter, hvis hun m\xc3\xb8der ham f\xc3\xb8r han henrettes. Northcott n\xc3\xa6gter dog at tilst\xc3\xa5 mordet, da hun m\xc3\xb8der op. Den n\xc3\xa6ste dag bliver hans d\xc3\xb8dsom eksekveret. I 1935 bliver David Clay fundet i live. Han er et af b\xc3\xb8rnene, som menes at v\xc3\xa6re myrdet i Wineville. Han fort\xc3\xa6ller, at en af b\xc3\xb8rnene, som han var fanget sammen med hed Walter. Han siger endvidere, at det lykkes for David, Walter og en anden dreng at flygte, men de blev skilt fra hinanden, og han ved derfor ikke om Walter blev fanget igen, eller om han slap fra Northcott. Dette gav Christine h\xc3\xa5b for at finde Walter. I filmens efterskrift fort\xc3\xa6lles det, at hun fortsatte sin s\xc3\xb8gen efter sin s\xc3\xb8n frem til sin d\xc3\xb8d, dog uden nogensinde at finde ham.'